pythainlp/thai-wiki-dataset-v3 huggingface dataset:
ธรีวันเดอส์

ธรีวันเดอส์ (Three Wonders) วางจำหน่ายในญี่ปุ่นในชื่อ วันเดอส์ 3 (ワンダー3) เป็นวิดีโอเกม ค.ศ. 1991 ที่พัฒนาและเผยแพร่โดยแคปคอม และเปิดตัวครั้งแรกสำหรับอาร์เคดโดยใช้แพลตฟอร์มแคปคอมเพลย์ซิสเตม (ซีพีเอส1) เกมดังกล่าวประกอบด้วยเกมที่เกี่ยวข้องสามเกม ได้แก่ มิดไนต์วานเดอเรอส์: เควสต์ฟอร์เดอะแชเรียต (Midnight Wanderers: Quest for the Chariot) หรือที่รู้จักในญี่ปุ่นว่ารูสเตอส์: แชเรียตโอะนางาชิเตะ (ルースターズ ～チャリオットを探して～), แชเรียต: แอดเวนเจอร์ธรูเดอะสกาย (Chariot: Adventure through the Sky) หรือที่รู้จักในญี่ปุ่นในชื่อแชเรียต: เท็งกุเอโนะทาบิ (チャリオット ～天空への旅～) และดอนต์พูล (Don't Pull) ซึ่งเป็นวิดีโอเกมแพลตฟอร์เมอร์, เกมยิงเลื่อนฉาก และเกมปริศนาตามลำดับ ซึ่งได้รับการพอร์ตสู่ระบบเพลย์สเตชัน และเซกา แซตเทิร์น ใน ค.ศ. 1998 และเผยแพร่โดยซิงเอนเตอร์เทนเมนต์ ธรีวันเดอส์ยังรวมอยู่ในแคปคอมคลาสสิกส์คอลเลกชัน วอลุม 2 ในเพลย์สเตชัน 2 และเอกซ์บอกซ์ รวมถึงแคปคอมคลาสสิกส์คอลเลกชัน รีมิกซ์ ในเพลย์สเตชัน พอร์เทเบิล
== รูปแบบการเล่น ==
=== มิดไนต์วานเดอเรอส์ ===
เป็นเกมแพลตฟอร์มที่พบผู้เล่นควบคุมฮอบบิทชื่อลู และผู้เป็นเพื่อนร่วมทางของเขาชื่อศิวะ เพื่อวิ่ง, ปีนป่าย และยิงใส่ศัตรู
=== แชเรียต ===
เป็นเกมยิงเลื่อนฉากที่มีตัวละครจากมิดไนต์วานเดอเรอส์ แต่อยู่ในเกมที่คล้ายคลึงกับกราดิอุส
=== ดอนต์พูล ===
เป็นเกมปริศนาที่คล้ายกับเกมอย่างซีรีส์เอ็กเกอร์แลนด์, เพนโกะ และเกมปริศนาของแคปคอมเองอย่างไพเรตชิปฮิเงมารุ ที่ให้ผู้เล่นควบคุมกระต่ายชื่อดอน (ผู้เล่นคนที่ 1) หรือกระรอกชื่อพูล (ผู้เล่นคนที่ 2) โดยการผลักบล็อกเพื่อบดขยี้เหล่ามอนสเตอร์
== โครงเรื่อง ==
=== มิดไนต์วานเดอเรอส์ ===
สองนักพเนจรเที่ยงคืน ได้แก่ ลูและศีวะ ได้ออกอาละวาดไปทั่วอาณาจักรของศัตรู เนื่องจากผู้คนของพวกเขากลายเป็นรูปปั้นไม้จากเวทมนตร์ที่ชั่วร้ายมารังควาญ นักพเนจรเที่ยงคืนทั้งสองแทรกซึมเข้าไปในปราสาทเพื่อกำจัดไกอาผู้ซึ่งเตรียมการบุกรุก และเพื่อปลดปล่อยยานศึกที่จะช่วยทำให้ประชากรของพวกเขาคืนสภาพกลับมา
=== แชเรียต ===
ลูและศิวะขี่ยานศึกพาดปีกเครื่องบินซีเลสเชียล เพื่อต่อสู้กับหน่วยชั่วร้ายที่นำโดยลาร์ ที่คุกคามดาวเคราะห์บ้านเกิดของพวกเขา และช่วยเจ้าหญิงแห่งแอสทรา
=== ดอนต์พูล ===
กระต่ายชื่อดอนและกระรอกชื่อพูล ได้นำทางผ่านเขาวงกตจำนวนมากเพื่อขจัดเหล่ามอนสเตอร์
== การพัฒนาและการตลาด ==
ธรีวันเดอส์ได้รับการวางจำหน่ายในระบบอาร์เคดเมื่อวันที่ 20 พฤษภาคม ค.ศ. 1991 รวมถึงได้มีการวางแผนและพรีวิวเวอร์ชันสำหรับแคปคอมเพาเวอร์ซิสเตมเชนเจอร์แต่ไม่เคยวางจำหน่าย เกมดังกล่าวได้รับการพอร์ตสู่ระบบเพลย์สเตชัน และเซกา แซตเทิร์น ใน ค.ศ. 1998 และเผยแพร่โดยซิงเอนเตอร์เทนเมนต์
== การตอบรับ ==
ในประเทศญี่ปุ่น เกมแมชชีนฉบับวันที่ 1 สิงหาคม ค.ศ. 1991 ได้ระบุว่าธรีวันเดอส์เป็นหน่วยอาร์เคดบนโต๊ะที่ประสบความสำเร็จมากที่สุดอันดับห้าของปี ส่วนนิตยสารรีโทรเกมเมอร์ได้ยกย่องธรีวันเดอส์ในฐานะทางเลือกแทนไบโอเมคานิคอลทอย ขณะที่นิตยสารเกมแฟนได้วิจารณ์เวอร์ชันเพลย์สเตชันว่าด้อยกว่าเกมอาร์เคดดั้งเดิม เนื่องจากคุณภาพกราฟิกที่แปลงมาไม่ดี
== อ้างอิง ==
== แหล่งข้อมูลอื่น ==
วิดีโอเกมที่ออกวางจำหน่ายในปี พ.ศ. 2534
เกมตู้
เกมสำหรับเพลย์สเตชัน
เกมสำหรับเซกา แซตเทิร์น
เกมจากค่ายแคปคอม
วิดีโอเกมแบบร่วมมือกัน
วิดีโอเกมที่พัฒนาขึ้นในประเทศญี่ปุ่น
สิงโตโคมขาว

สิงโตโคมขาว  เป็นสายพันธุ์กล้วยไม้สกุลสิงโตกลอกตา เป็นพืชเฉพาะถิ่นในป่าระดับต่ำจากความสูงระดับน้ำทะเล พบในเอเชียตะวันออกเฉียงใต้โดยเฉพาะประเทศพม่า, ประเทศไทยและประเทศอินโดนีเซีย เกาะสุมาตราและเกาะชวา ดอกมีกลิ่นหอม ออกในช่วงปลายฤดูใบไม้ร่วงถึงต้นฤดูหนาว ช่อดอกประกอบด้วยดอกย่อยหลายดอกยาวประมาณ 22 เซนติเมตร (8.7 นิ้ว)
==อ้างอิง==
ฐานข้อมูลพรรณไม้ องค์การสวนพฤกษศาสตร์
The Bulbophyllum-Checklist
The Internet Orchid Species Photo Encyclopedia
==แหล่งข้อมูลอื่น ==
สิงโตกลอกตา
ประทวน สุทธิอำนวยเดช

ประทวน สุทธิอำนวยเดช สมาชิกสภาผู้แทนราษฎรจังหวัดลพบุรี สังกัดพรรคพลังประชารัฐ เป็นประธานคณะกรรมาธิการวิสามัญพิจารณาศึกษาแก้ไขปัญหาการออกประทานบัตรเหมืองแร่และผลกระทบด้านสิ่งแวดล้อมจากการทำเหมืองแร่ ในสภาผู้แทนราษฎรไทย ชุดที่ 25 เป็นอดีตสมาชิกวุฒิสภาจังหวัดลพบุรี
== ประวัติ ==
ประทวน สุทธิอำนวยเดช เกิดเมื่อวันที่ 18 กรกฎาคม พ.ศ. 2496 จบการศึกษาระดับปริญญาตรี วิศวกรรมศาสตรบัณฑิต สาขาวิศวกรรมอุตสาหกการ จากสถาบันเทคโนโลยีราชมงคล และระดับปริญญาโท บริหารธุรกิจมหาบัณฑิต สาขาการบริหารธุรกิจ จากมหาวิทยาลัยรามคำแหง
== การทำงาน ==
ประทวน สุทธิอำนวยเดช เคยรับราชการครูในสังกัดโรงเรียนโยธินบูรณะ กรมสามัญศึกษา กระทรวงศึกษาธิการ ต่อมาเปลี่ยนสายงานมาเป็นวิศวกร ในสังกัดกรมโรงงาน กระทรวงอุตสาหกรรม และกรมชลประทาน กระทรวงเกษตรและสหกรณ์ จนกระทั่งได้รับแต่งตั้งเป็นหัวหน้าส่วนราชการประจำจังหวัด ในตำแหน่งอุตสาหกรรมจังหวัดถึง 7 จังหวัด ได้แก่ สมุทรปราการ ปทุมธานี สุพรรณบุรี สิงห์บุรี อุทัยธานี ชัยภูมิ และลพบุรี
ต่อมาเข้าสู่งานการเมืองโดยการลงสมัครรับเลือกตั้งสมาชิกวุฒิสภาจังหวัดลพบุรี ในปี 2557 และได้รับเลือกตั้งเป็นสมาชิกวุฒิสภา หลังจากนั้นได้รับแต่งตั้งเป็นสมาชิกสภาปฏิรูปแห่งชาติ (สปช.) และลงสมัครรับเลือกตั้งสมาชิกสภาผู้แทนราษฎรจังหวัดลพบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และได้รับเลือกตั้งเป็นสมาชิกสภาผู้แทนราษฎรสมัยแรก ในสังกัดพรรคพลังประชารัฐ
ประทวน สุทธิอำนวยเดช ได้รับแต่งตั้งเป็นประธานคณะกรรมาธิการวิสามัญพิจารณาศึกษาแก้ไขปัญหาการออกประทานบัตรเหมืองแร่และผลกระทบด้านสิ่งแวดล้อมจากการทำเหมืองแร่ ในสภาผู้แทนราษฎรไทย ชุดที่ 25
ต่อมาได้ลาออกจากตำแหน่ง เพื่อเข้ารับเลือกตั้งในการเลือกตั้งปีพ.ศ. 2566 ในสังกัดพรรคภูมิใจไทย
== เครื่องราชอิสริยาภรณ์ ==
== อ้างอิง ==
ครูชาวไทย
วิศวกรชาวไทย
ข้าราชการพลเรือนชาวไทย
นักการเมืองไทย
สมาชิกสภาผู้แทนราษฎรจังหวัดลพบุรี
สมาชิกวุฒิสภาจังหวัดลพบุรี
สมาชิกสภาปฏิรูปแห่งชาติ
พรรคพลังประชารัฐ
บุคคลจากโรงเรียนโยธินบูรณะ
บุคคลจากคณะวิศวกรรมศาสตร์ มหาวิทยาลัยเทคโนโลยีราชมงคลธัญบุรี
บุคคลจากคณะบริหารธุรกิจ มหาวิทยาลัยรามคำแหง
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ จ.ภ.
ตำบลท่ากกแดง

ท่ากกแดง เป็นตำบลในอำเภอเซกา จังหวัดบึงกาฬ ใกล้กับเขตจังหวัดสกลนคร ใน พ.ศ. 2563 ตำบลนี้มีประชากร 7,144 คนใน 16 หมู่บ้าน
==อ้างอิง==
ท่ากกแดง
ท่ากกแดง
อำเภอฮาต

ฮาต (حات) เป็นอำเภอในเขตผู้ว่าการอัลมะฮ์เราะฮ์ ประเทศเยเมน ณ พ.ศ. 2546 อำเภอนี้มีประชากร 2,786 คน
==อ้างอิง==
ฮาต
มีแชล ลอตีโต

มีแชล ลอตีโต (Michel Lotito, ; 15 มิถุนายน ค.ศ. 1950 25 มิถุนายน ค.ศ. 2007) เป็นผู้ให้ความบันเทิงชาวฝรั่งเศส เกิดที่เกรอนอบล์ โด่งดังจากการกินของที่ย่อยไม่ได้โดยเจตนา ทำให้เขาได้รับสมญานามว่า เมอซีเยอร์ม็องฌ์ตู (Monsieur Mangetout; "นายกินดะ")
==รางวัล==
ลอตีโตยังคงเป็นผู้ครองสถิติ "อาหารที่แปลกที่สุด" ในบันทึกสถิติโลกกินเนสส์ เขายังได้รับรางวัลแผ่นทองเหลืองจากผู้ตีพิมพ์ซึ่งเขากินเข้าไปด้วยเช่นกัน
==เสียชีวิต==
ลอตีโตเสียชีวิตด้วยสาเหตุธรรมชาติในวันที่ 25 มิถุนายน ค.ศ. 2007 สิบวันหลังวันเกิดครบรอบ 57 ปี ศพของเขาถูกฝังที่สุสานแซ็ง-ร็อกในเกรอนอบล์
==รายชื่อของกินประหลาดที่เขากิน==
==อ้างอิง==
บุคคลจากเกรอนอบล์
โรครับประทานสิ่งที่ไม่ใช่อาหาร
ตำบลท่าสะอาด (อำเภอเซกา)

ท่าสะอาด เป็นตำบลในอำเภอเซกา จังหวัดบึงกาฬ ใน พ.ศ. 2563 ตำบลนี้มีประชากร 9,911 คน ใน 13 หมู่บ้าน
==อ้างอิง==
ท่าสะอาด
วัดสัมปทวน (จังหวัดนครปฐม)

วัดสัมปทวน เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ริมแม่น้ำท่าจีน ในตำบลวัดแค อำเภอนครชัยศรี จังหวัดนครปฐม
วัดสัมปทวนตั้งเมื่อ พ.ศ. 2439 ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2521 ชื่อของวัดตั้งชื่อตามสถานที่ตั้ง คือตำบลสัมปทวน กล่าวกันว่า บริเวณนี้มีแม่น้ำที่ไหลขึ้นไหลลงอย่างแรง ชาวบ้านหลายคนที่ตั้งบ้านเรือนอาศัยอยู่ริมแม่น้ำท่าจีนหลายคน ได้พบเห็นเกศของพระพุทธรูปลอยโผล่ขึ้นเหนือน้ำมา 3 เกศ ลำตัวจมอยู่ใต้น้ำโดยมีเชือกผูกติดกันมาทั้ง 3 องค์กลับไม่ไหลไปตามน้ำ กลับไหลทวนกระแสน้ำขึ้นมาวนเวียนอยู่ตรงวัดสัมปทวน รุ่งเช้าชาวบ้านจึงช่วยกันนำพระทั้ง 3 องค์ ขึ้นมาจากน้ำ แต่กลับดึงไม่ขึ้น ดึงไปดึงมาเชือกที่ผูกไว้กับองค์พระก็ขาดสะบั้นลง และพระทั้ง 3 องค์ ก็ได้จมหายไปตามกระแสน้ำไหล โดยที่ไม่มีผู้ใดใดพบเห็นอีก นับจากนั้นชาวบ้านจึงเรียกบริเวณนี้ว่า สามพระทวน ซึ่งต่อมาเปลี่ยนมาเป็น "สัมปทวน"
ทางวัดได้ให้ราชการตั้งโรงเรียนในที่ดินของวัด คือ โรงเรียนวัดสัมปทวน (โพธิ์ราษฎร์ประสาท) ตั้งขึ้นเมื่อวันที่ 17 พฤษภาคม พ.ศ. 2460 วัดยังประดิษฐาน หลวงพ่อศิลาแลง
==อ้างอิง==
สัมปทวน
วัดธรรมมณฑล

วัดธรรมมณฑล เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสัมปทวน อำเภอนครชัยศรี จังหวัดนครปฐม
วัดธรรมมณฑลตั้งวัดเมื่อวันที่ 27 ตุลาคม พ.ศ. 2553 เดิมทีที่ดินตั้งวัดเป็นของงแม่ชีภาคพันธ์ เอี่ยมพาหล มีที่ทั้งหมด 18 ไร่เศษ ได้แบ่งให้หลาน 3 คน ได่แก่ คุณเยวภา โพธิโต คุณรวีวรรณ วงเคี่ยม และพระใบฎีกามณฑล เขมจาโร โดยเมื่อ พ.ศ. 2546 พระใบฎีกามณฑล ซึ่งเป็นหลานของแม่ชีภาคพันธ์ ได้มาปักกลด บำเพ็ญเพียรอยู่เป็นเวลา 1 ปี เห็นว่าที่ดินนี้เหมาะแก่การสร้างสถานที่ปฏิบัติธรรม จึงเอาที่ดินที่ตนเองได้ส่วนแบ่งมาสร้างวัด จากนั้น แม่ชีภาคพันธ์ และหลานมีจิตศรัทธาถวายที่ดินเพิ่มรวมเป็น 18 ไร่เศษ เริ่มก่อตั้งเดิมเป็นสำนักสงฆ์ พ.ศ. 2546 จนได้รับอนุญาตตั้งวัดเมื่อ พ.ศ. 2553
วัดได้ดำเนินการก่อสร้างเสนาสนะต่าง ๆ เช่น ศาลาการเปรียญ กุฏิพระ กุฏิแม่ชี กุฏิกรรมฐาน 5 หลัง พร้อมทั้งห้องน้ำและห้องสุขา เป็นต้น ต่อมาทางวัดได้หาปัจจัยซื้อดินถมที่วัดเพื่อสร้างอุโบสถ โดยคณะศิษย์จึงจัดสร้างได้สร้างลูกอมหนุมานครองเมือง (59) รุ่นแรก โดยรวบรวมแผ่นจารชนวนมวลสารจากเกจิดัง ๆ ทั่วประเทศ
==อ้างอิง==
ธรรมมณฑล
นิกอลา วลาชิช

นิกอลา วลาชิช (Nikola Vlašić, ; เกิด 4 ตุลาคม ค.ศ. 1997) เป็นนักฟุตบอลชาวโครเอเชีย ปัจจุบันเล่นในตำแหน่งกองกลางตัวรุกให้แก่เวสต์แฮมยูไนเต็ด สโมสรในพรีเมียร์ลีก และทีมชาติโครเอเชีย
วลาชิชเกิดในครอบครัวที่มีชื่อเสียงทางด้านกีฬา เขามาจากทีมเยาวชนของไฮดูกสปลิต โดยได้ลงเล่นให้กับทีมชุดใหญ่ครั้งแรกในฤดูร้อนปี 2014 ทำให้ เดอะการ์เดียน ลงชื่อเขาเป็นหนึ่งใน เน็กซต์เจเนอเรชัน ในปีนั้น ผลงานอันยอดเยี่ยมทำให้เขาได้ย้ายไปเอฟเวอร์ตันใน ค.ศ. 2017 อย่างไรก็ตาม เขาไม่ประสบความสำเร็จกับสโมสร จึงถูกปล่อยยืมตัวไปซีเอสเคเอ มอสโกซึ่งเขาสามารถทำผลงานได้ดีขึ้นจนได้ย้ายไปแบบถาวร
วลาชิชลงเล่นให้กับทีมชาติครั้งแรกใน ค.ศ. 2017 ก่อนที่จะกลายเป็นตัวหลักของโครเอเชียในการแข่งขันฟุตบอลชิงแชมป์แห่งชาติยุโรป 2020
== เกียรติประวัติ ==
=== รางวัลส่วนตัว ===
ผู้เล่นยอดเยี่ยมประจำเดือนของรัสเซียนพรีเมียร์ลีก: กันยายน 2018, ธันวาคม 2018, กรกฎาคม 2020
นักฟุตบอลยอดเยี่ยมแห่งปีของสปอร์ตเอ็กซ์เพรส, สหภาพฟุตบอลรัสเซีย และรัสเซียนพรีเมียร์ลีก: 2020
== อ้างอิง ==
== แหล่งข้อมูลอื่น ==
Nikola Vlašić at hajduk.hr
กองกลางฟุตบอล
นักฟุตบอลชาวโครเอเชีย
นักฟุตบอลทีมชาติโครเอเชีย
ผู้เล่นสโมสรฟุตบอลโครเอเชียไฮดูกสปลิต
ผู้เล่นสโมสรฟุตบอลเอฟเวอร์ตัน
ผู้เล่นสโมสรฟุตบอลเวสต์แฮมยูไนเต็ด
ผู้เล่นสโมสรกีฬากลางแห่งกองทัพบก มอสโก
ผู้เล่นในโครเอเชียนเฟิสต์ฟุตบอลลีก
ผู้เล่นในพรีเมียร์ลีก
ผู้เล่นในรัสเซียนพรีเมียร์ลีก
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
บุคคลจากสปลิต
วัดท่าตำหนัก (จังหวัดนครปฐม)

วัดท่าตำหนัก เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลท่าตำหนัก อำเภอนครชัยศรี จังหวัดนครปฐม
วัดท่าตำหนักตั้งเมื่อ พ.ศ. 2340 ได้รับพระราชทานวิสุงคามสีมาเมื่อ พ.ศ. 2499
โดยเมื่อสมัยพระบาทสมเด็จพระพุทธยอดฟ้าจุฬาโลกทรงมีรับสั่งให้สมเด็จพระบวรราชเจ้ามหาสุรสิงหนาท ยกกองทัพไปปราบทัพพม่าที่ยกกองทัพมา พระองค์ทรงยกกองทัพผ่านคลองบางแก้ว เมื่อถึงบริเวณที่สร้างวัดท่าตำหนักเป็นเวลามืด ได้จัดให้กองทัพที่ยกมาพักแรมเป็นเวลาหนึ่งคืน ประชาชนจึงขนานนามตรงที่ทรงประทับพักแรมนั้นว่า ท่าตำหนัก ต่อมาเมื่อมีการสร้างวัดจึงได้เรียกวัดนั้นว่า "วัดท่าตำหนัก" วัดมีพระอยู่จำพรรษาสืบมาจนกระทั่ง พ.ศ. 2470 ปรากฏว่าวัดท่าตำหนักนี้เป็นวัดร้างไม่มีพระภิกษุอยู่จำพรรษา
ครั้น พ.ศ. 2474 พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า ทรงทราบจากพระครูสุทธิสุนทร เจ้าคณะมณฑลนครชัยศรี ว่า วัดท่าตำหนักเป็นวัดร้าง ไม่มีพระภิกษุอยู่จำพรรษาและมีประชาชนอยู่มาก จึงมีพระบัญชาให้พระครูสุทธิสุนทรจัดส่งพระที่วัดสัมปทวนไปเป็นเจ้าอาวาส  เพื่อให้ประชาชนได้บำเพ็ญกุศลในโอกาสเทศกาลต่าง ๆ และได้พัฒนาวัดให้เจริญโดยลำดับ  เมื่อครั้งเป็นพระครูสมุห์นาค อิสินาโค จากวัดสัมปทวนมาเป็นเจ้าอาวาส เมื่อ พ.ศ. 2482 และได้บูรณะปฏิสังขรณ์ถาวรวัตถุต่าง ๆ เช่น สร้างกุฏิ โบสถ์ ศาลาการเปรียญ โรงเรียนพระปริยัติธรรม โรงเรียนประชาบาล และอื่น ๆ อีก จนเจริญรุ่งเรืองขึ้นโดยลำดับ
==อ้างอิง==
ท่าตำหนัก
วัดไพร่ฟ้า

วัดไพร่ฟ้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเดื่อ อำเภอเมืองปทุมธานี จังหวัดปทุมธานี มีที่ดินตั้งวัดเนื้อที่ 12 ไร่ 76 ตารางวา มีอาณาเขตทิศเหนือยาว 140 เมตร ติดต่อกับคลองบางโพธิ์ใต้
วัดไพร่ฟ้าสร้างเมื่อ พ.ศ. 2406 โดยมีนายลุ่ยและนางริ้ว สีไพล เป็นผู้ถวายที่ดินและดำเนินการก่อสร้างวัด และในครั้งแรกที่สร้างวัดเสร็จได้ขนานนามว่า วัดนอก เนื่องจากวัดนี้อยู่นอกทำนบกั้นน้ำ ต่อมาพระธรรมานุสารี (สว่าง) เจ้าคณะจังหวัดปทุมธานี ในขณะนั้นได้ปรารภว่า ชาวบ้านล้วนเป็นไพร่ฟ้าประชาชนมีความศรัทธาร่วมใจกันสร้างขึ้น จึงได้เปลี่ยนนามวัดใหม่ว่า "วัดไพร่ฟ้า" ต่อมามีผู้ถวายที่ดินเพิ่มเติม คือ นายเหรียญ เย็นทรวง นางพลอย สีไพล ถวาย 3 ไร่ 3 งาน 20 ตารางวา และนางแง สมใจ ได้ถวาย 3 งาน 20 ตารางวา วัดได้รับพระราชทานวิสุงคามสีมา เมื่อวันที่  20 พฤศจิกายน พ.ศ. 2467 เขตวิสุงคามสีมา กว้าง 12 เมตร ยาว 15 เมตร ได้ผูกพัทธสีมาเมื่อ พ.ศ. 2496
วัดไพร่ฟ้ามีเกจิอาจารย์ คือ พระอธิการบุญธรรม ท่านมีความเก่งกาจในทางไสยศาสตร์มาก และยังแล่นแร่แปรธาตุอีกด้วย ยังรักษาโรคต่าง ๆ ด้วยคาถาอาคมบวกกับตัวยาสมุนไพร เครื่องรางของขลังพระอธิการบุญธรรม ท่านทำเองและปลุกเสกเอง แต่ทำไม่มาก
==อ้างอิง==
ไพร่ฟ้า
ไพร่ฟ้า
วัดสหราษฎร์บำรุง (จังหวัดปทุมธานี)

วัดสหราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลคลองควาย อำเภอสามโคก จังหวัดปทุมธานี มีที่ดินที่ตั้งวัด 8 ไร่ 2 งาน 75 ตารางวา ที่ธรณีสงฆ์  2  แปลง 26 ไร่ 84 ตารางวา โฉนดเลขที่ 3837,5497
วัดสหราษฎร์บำรุงสร้างเมื่อวันที่ 10 มีนาคม พ.ศ. 2479 โดยมีประชาชนถวายที่ดินและร่วมกันสร้าง เดิมเรียกว่า วัดใหม่ดาที โดยมีพระทองหยดนิยโต เป็นผู้รักษาการเจ้าอาวาส ได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2494 เขตวิสุงคามสีมากว้าง 41 เมตร ยาว 50 เมตร ด้านการศึกษา ทางวัดได้เปิดสอนพระปริยัติธรรม ตั้งแต่ พ.ศ. 2502
อาคารเสนาสนะที่สำคัญ ได้แก่ อุโบสถกว้าง 8 เมตร ยาว 24 เมตร สร้างเมื่อ พ.ศ. 2511 ศาลาการเปรียญเป็นคอนกรีตเสริมเหล็กสองชั้น 1 หลัง กุฏิ 6 หลัง หอสวดมนต์ 1 หลัง ศาลาบำเพ็ญกุศล 1 หลัง หอระฆัง 2 หลัง และฌาปนสถาน 1 หลัง ปูชนียวัตถุที่สำคัญ ได้แก่ พระประธานประจำอุโบสถ ปางสุโขทัย หน้าตักกว้าง 89 นิ้ว และหลวงพ่อไตรรัตน์ ปางสะดุ้งมาร สมัยรัตนโกสินทร์
==รายนามเจ้าอาวาส==
พระอธิการบาง พ.ศ. 2490–2492
พระครูวิมลปัญญาวุธ พ.ศ. 2494–2544
พระปลัดวินัย วินยธโร พ.ศ. 2545–
==อ้างอิง==
สหราษฎร์บำรุง
วัดมงคลนิมิตร (จังหวัดภูเก็ต)

วัดมงคลนิมิตร เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตำบลตลาดใหญ่ อำเภอเมืองภูเก็ต จังหวัดภูเก็ต ปัจจุบันมีพระอุดมวชิรมงคล (วิรัตน์ อตฺถธมฺโม) เป็นเจ้าอาวาส
==ประวัติ==
วัดมงคลนิมิตร เดิมชื่อว่า วัดกลาง เพราะเป็นวัดที่ตั้งอยู่ใจกลางเมือง สร้างขึ้นเมื่อประมาณ พ.ศ. 2423 เมื่อครั้งยังเป็นมณฑลภูเก็ต สันนิษฐานกันว่าเจ้าเมืองเป็นผู้สร้างและได้รับพระราชทานวิสุงคามสีมาประมาณ พ.ศ. 2428 วัดแห่งนี้เคยเป็นสถานที่ถือน้ำพระพิพัฒน์สัตยาทุกปีเป็นที่ทำพิธีน้ำมุรธาภิเษก และเป็นสถานที่ประกอบรัฐพิธีและราชพิธีต่าง ๆ ต่อมาทางราชการเปลี่ยนชื่อวัดมาเป็น "วัดมงคลนิมิตร" และได้รับพระราชทานยกขึ้นเป็นพระอารามหลวงชนิดสามัญเมื่อ พ.ศ. 2496
==อาคารและเสนาสนะ==
หมู่พระเจดีย์ 11 องค์ อยู่ทางทิศตะวันออกหน้าพระอุโบสถ มีพระเจดีย์องค์ใหญ่อยู่ตรงกลาง ส่วนพระเจดีย์องค์เล็ก ๆ อีก 10 องค์ เรียงรายอยู่รอบพระเจดีย์องค์ใหญ่ สร้างขึ้นในสมัยที่พระครูวิสุทธิวงศาจารย์ญาณมุนี (ไข่) เป็นเจ้าอาวาสและกล่าวกันว่าท่านได้อัญเชิญพระบรมสารีริกธาตุมาจากประเทศศรีลังกาบรรจุไว้ในพระเจดีย์และได้จัดงานฉลองเป็นการใหญ่ในปี ร.ศ. 122 (พ.ศ. 2446)
พระอุโบสถสร้างขึ้นเมื่อ พ.ศ. 2450 และได้ปฏิสังขรณ์ใหม่เมื่อปี พ.ศ. 2492 เป็นพระอุโบสถขนาดใหญ่ทรงไทย ใช้อิฐโบราณแผ่นใหญ่ เสาสี่เหลี่ยม ผนังก่ออิฐถือปูนแบบโบราณ มีลวดลายแกะสลักที่บานประตูและเขียนลายรดน้ำที่บานหน้าต่าง พระวิหารสร้างเมื่อประมาณปี พ.ศ. 2450 เช่นเดียวกันมีลักษณะเป็นอาคารก่ออิฐถือปูนแบบจีน (ปัจจุบันใช้เป็นตึกห้องสมุด) กุฏิสงฆ์ที่สร้างตามแบบสถาปัตยกรรมจีน-โปรตุเกส และศาลาแม่ปล้องสร้างเมื่อ พ.ศ. 2471 เป็นศาลาที่มีหลังคาทรงปั้นหยามุงด้วยกระเบื้องจีน มีเสาก่ออิฐขนาดใหญ่รับรองโครงสร้างหลังคาโดยหลังคายกระดับ 2 ชั้น ปัจจุบันอยู่ในสภาพที่ทรุดโทรมและทางวัดได้นำเศษวัสดุเข้ามาเก็บไว้ในศาลาแห่งนี้
==ปูชนียวัตถุ==
พระพุทธรูปทองคำประดิษฐานอยู่ในศาลาการเปรียญ เชื่อกันว่าเป็นพระพุทธรูปเก่าแก่สมัยสุโขทัยมีอายุประมาณ 700 ปี เดิมพระพุทธรูปองค์นี้ถูกพอกไว้ด้วยปูน สันนิษฐานว่า นายช่างคงกลัวจะถูกโจรกรรมจึงเอาปูนพอกไว้แล้วแต่งพระพักตร์ให้ดูน่ากลัวจน กระทั่งรัฐบาลได้จัดฉลอง 25 พุทธศตวรรษ ทางวัดมงคลนิมิตรได้ทำการปฏิสังขรณ์พระพุทธรูปต่าง ๆ ภายในวัดบังเอิญพระพุทธรูปองค์นี้มีรอยปูนกะเทาะออกเล็กน้อยทำให้เห็นทองคำที่องค์พระทางวัดจึงได้กะเทาะปูนออกปรากฏเป็นพระพุทธรูปทองคำทั้งองค์
หลวงพ่อขาวเป็นพระประธานในพระอุโบสถของวัด เป็นพระพุทธรูปก่ออิฐถือปูนองค์ใหญ่ปางมารวิชัยหน้าตักกว้าง 6 ศอก สูง 8 ศอก ไม่ปรากฏหลักฐานแน่ชัดว่าสร้างเมื่อใด แต่เดิมพระพุทธรูปองค์นี้ฉาบปูนขาวทั้งองค์ว่างไว้กับพื้นธรรมดาไม่มีแท่นรองชาวเมืองภูเก็ตจึงเรียกกันว่า หลวงพ่อขาว ต่อมาเมื่อพระราชวิสุทธิมุนี (ริ่น โสภโณ) (เจ้าอาวาสรูปที่ 3 ระหว่าง พ.ศ. 2493–2523) จึงได้สร้างชุกชีและลงรักปิดทองเป็นพระพุทธรูปที่สวยงาม พระพุทธรูปปางลีลาประดิษฐานอยู่หน้าพระอุโบสถเป็นพระพุทธรูปหล่อด้วยทองเหลือปนนากเงินทองทั้งองค์สูง 3 เมตร 25 เซนติเมตร สร้างขึ้นเมื่อ พ.ศ. 2500 ในโอกาสฉลอง 25 พุทธศตวรรษ รอยพระพุทธบาทจำลองประดิษฐานในพิพิธภัณฑ์ของวัด เป็นรอยพระพุทธบาทแกะสลักด้วยหินอ่อน มีอยู่ 4 องค์ เป็นรอยใหญ่ 1 องค์ และมีรอยเล็ก 3 องค์ ย่อส่วนลงมาเป็นลำดับอยู่ในองค์ใหญ่
==อ้างอิง==
โบราณสถานในจังหวัดภูเก็ต
มงคลนิมิตร
มงคลนิมิตร
ซีเอสอาร์

ซีเอสอาร์ อาจหมายถึง
ความรับผิดชอบทางสังคมเชิงบรรษัท (corporate social responsibility)
ซีเอสอาร์ เอสดีเอทรี (CSR SDA3) รถจักรดีเซลไฟฟ้า
อิดะเท็น เทพต่อสู้กู้ยุคสันติ

อิดะเท็น เทพต่อสู้กู้ยุคสันติ  เป็นซีรีส์มังงะญี่ปุ่น เขียนเรื่องโดยอามาฮาระ และวาดภาพโดยคูลเคียวชินจะ ตีพิมพ์ในนิตยสารยังแอนิมอล นิตยสารการ์ตูนแนวเซเน็งของสำนักพิพม์ฮากูเซ็นชะตั้งแต่เดือนสิงหาคม พ.ศ. 2561 และได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 6 เป็นมังงะรีเมกจากมังงะออนไลน์ชื่อเดียวกันของอามาฮาระ ซึ่งอามาฮาระเขียนขึ้นมาก่อนจะเปิดตัวในฐานะนักเขียนการ์ตูนอาชีพ ได้รับการดัดแปลงเป็นซีรีส์อนิเมะโทรทัศน์ สร้างโดยสตูดิโอ MAPPA ออกอากาศตั้งแต่วันที่ 23 กรกฎาคม 1 ตุลาคม พ.ศ. 2564 ทางผังรายการ โนอิตามินะของช่องฟูจิทีวี
==ตัวละคร==
==อ้างอิง==
==แหล่งข้อมูลอื่น==
เว็บไซต์มังงะออนไลน์ต้นฉบับของอามาฮาระ 
เว็บไซต์ทางการของมังงะ
เว็บไซต์ทางการของอนิเมะ 
มังงะที่ตีพิมพ์ในปี พ.ศ. 2561
อนิเมะที่ออกฉายในปี พ.ศ. 2564
การ์ตูนญี่ปุ่นแนวเซเน็ง
แมปปา
COVID-19 Vaccine Moderna Intramuscular Injection

redirect วัคซีนโควิด-19 ของโมเดอร์นา
ซันนีบอย

ซันนีบอย (Sonny Boy) เป็นซีรีส์อนิเมะโทรทัศน์ออริจินัลญี่ปุ่น สร้างโดนสตูดิโอแมดเฮาส์ กำกับและเขียนบทโดยชินโงะ นัตสึเมะ ออกอากาศตั้งแต่วันที่ 16 กรกฎาคมถึง 1 ตุลาคม พ.ศ. 2564
==เรื่องย่อ==
วันหนึ่งในช่วงหยุดหน้าร้อน กลุ่มนักเรียนชาย-หญิงรวม 36 คนจากโรงเรียนเดียวกันได้พบว่าทั้งตัวเองและอาคารโรงเรียนติดอยู่ในความว่างเปล่าห่างไกลจากบ้าน ขณะที่กำลังหาทางกลับบ้าน พวกเขาก็ได้รู้ว่าพวกตนมีพลังพิเศษเหนือธรรมชาติที่แตกต่างกันไปในแต่ละคน
==ตัวละคร==
==อ้างอิง==
==แหล่งข้อมูลอื่น==
เว็บไซต์ทางการของอนิเมะ 
อนิเมะ ซันนีบอย ที่อนิ-วัน ไทยแลนด์
อนิเมะ ซันนีบอย ที่อนิ-วัน เอเชีย
อนิเมะ ซันนีบอย ที่ปีลีปีลี
อนิเมะ ซันนีบอย ที่อ้ายฉีอี้
อนิเมะ ซันนีบอย ที่วิว
อนิเมะ ซันนีบอย ที่แอมะซอน ไพรม์วิดีโอ
อนิเมะที่ออกฉายในปี พ.ศ. 2564
การ์ตูนญี่ปุ่นประเภทบันเทิงคดีแนววิทยาศาสตร์
แมดเฮาส์
เมงามิเรียว โนะ เรียวโบะคุง

เมงามิเรียว โนะ เรียวโบะคุง  เป็นซีรีส์มังงะญี่ปุ่นเขียนเรื่องและวาดภาพโดยอิกูมิ ฮิโนะ ตีพิมพ์ในนิตยสารโชเน็งเอชรายเดือน นิตยสารการ์ตูนแนวโชเน็งของสำนักพิมพ์คาโดกาวะโชเต็งตั้งแต่เดือนธันวาคม พ.ศ. 2560 และได้รับการรวบรวมเป็นหนังสือการ์ตูนรวมเล่ม (ทังโกบง) ถึงเล่มที่ 6 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Asread ออกอากาศตั้งแต่วันที่ 14 กรกฎาคมถึง 15 กันยายน พ.ศ. 2564
==ตัวละคร==
==อ้างอิง==
==แหล่งข้อมูลอื่น==
เมงามิเรียว โนะ เรียวโบะคุง ที่ โชเน็งเอชรายเดือน 
เว็บไซต์ทางการของอนิเมะ 
มังงะที่ตีพิมพ์ในปี พ.ศ. 2560
อนิเมะที่ออกฉายในปี พ.ศ. 2564
การ์ตูนญี่ปุ่นแนวโชเน็ง
MRNA-1273.351

redirect วัคซีนโควิด-19 ของโมเดอร์นา
MRNA-1283

redirect วัคซีนโควิด-19 ของโมเดอร์นา
ศึกเดือด 5 วิพลิกชะตา

ศึกเดือด 5 วิพลิกชะตา หรือ ประชันหน้า 5 วิเปิดศึกมรณะ  เป็นซีรีส์มังงะญี่ปุ่น เขียนเรื่องโดยไซโซ ฮาราวาตะ และวาดภาพโดยคาชิวะ มิยาโกะ เผยแพร่ในแอปพลิเคชัน MangaONE และเว็บไซต์ Ura Sunday ของสำนักพิมพ์โชงากูกังตั้งแต่เดือนสิงหาคม พ.ศ. 2558 และได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 16 ในเดือนมีนาคม พ.ศ. 2564 เป็นมังงะรีเมกของเว็บคอกมิกชื่อเรื่องเดียวกันที่ฮาราวาตะวาด ได้รับการดัดแปลงเป็นซีรีส์อนิเมะโทรทัศน์โดยสตูดิโอซินเนอร์จีเอสพี และ Vega Entertainment (ร่วมด้วยซีจีแอนิเมชันโดย Studio A-Cat) ออกอากาศตั้งแต่วันที่ 13 กรกฎาคมถึง 28 กันยายน พ.ศ. 2564
==ตัวละคร==
==หมายเหตุ==
==อ้างอิง==
==แหล่งข้อมูลอื่น==
เว็บไซต์เว็บคอมิก ประชันหน้า 5 วิเปิดศึกมรณะ 
5 วิเปิดศึกมรณะ ที่ Ura Sunday'' 
เว็บไซต์ทางการของอนิเมะ 
มังงะที่ตีพิมพ์ในปี พ.ศ. 2558
อนิเมะที่ออกฉายในปี พ.ศ. 2564
การ์ตูนญี่ปุ่นแนวโชเน็ง
สยามอินเตอร์คอมิกส์
รัฐรัสเซีย (ค.ศ. 1918–1920)

รัฐรัสเซีย (Российское Государство, Rossiyskoye Gosudarstvo หรือ Государство Российское, Gosudarstvo Rossiyskoye) เป็นรัฐที่ประกาศก่อตั้งตามกรรมสารการประชุมที่อูฟา เมื่อวันที่ 23 กันยายน ค.ศ. 1918 (ตามรัฐธรรมนูญของรัฐบาลชั่วคราวแห่งรัสเซียทั้งปวง) "เกี่ยวกับการก่อตั้งของอำนาจสูงสุดแห่งรัสเซียทั้งปวง" ในนามของ "การฟื้นฟูรัฐให้เป็นหนึ่งเดียว และความเป็นอิสรภาพของรัสเซีย" ที่ได้รับผลกระทบจากเหตุการณ์การปฏิวัติภายในประเทศ เมือ ค.ศ. 1917 เมื่อมีการสถาปนาอำนาจโซเวียต และการลงนามในสนธิสัญญาเบรสท์-ลีตอฟสก์ กับ เยอรมนี
== ดูเพิ่ม ==
ประวัติศาสตร์รัสเซีย
สงครามกลางเมืองรัสเซีย
อะเลคซันดร์ คอลชัค
== หมายเหตุ ==
== อ้างอิง ==
== แหล่งข้อมูลอื่น ==
Российское Государство с 1918 г. по 1920 г.
Государственные образования на территории России, 1917—1922
Десять мифов о Колчаке. Часть вторая
รัฐสิ้นสภาพในประเทศรัสเซีย
รัฐสิ้นสภาพในทวีปยุโรป
รัฐสิ้นสภาพในทวีปเอเชีย
สงครามกลางเมืองรัสเซีย
วัดไก่เตี้ย (จังหวัดสุพรรณบุรี)

วัดไก่เตี้ย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังยาง อำเภอศรีประจันต์ จังหวัดสุพรรณบุรี ที่ดินตั้งวัดมีเนื้อที่ 35 ไร่ 3 งาน 7 ตารางวา มีที่ธรณีสงฆ์ จำนวน 2 แปลง เนื้อที่ 28 ไร่ 60 ตารางวา
วัดไก่เตี้ย เดิมเคยเป็นวัดร้าง จนเมื่อ พ.ศ. 2428 จึงมีพระสงฆ์จากวัดเสาธงทอง เข้ามาอยู่จำพรรษาและฟื้นฟูวัด ต่อมาได้รับพระราชทานวิสุงคามสีมาเมื่อ พ.ศ. 2495
==อาคารเสนาสนะ==
อาคารเสนาสนะ ได้แก่ อุโบสถ สร้างเมื่อ พ.ศ. 2491 ศาลาการเปรียญ สร้างเมื่อ พ.ศ. 2511 เป็นอาคารไม้ หอสวดมนต์ สร้างเมื่อ พ.ศ. 2505 เป็นอาคารไม้ กุฏิสงฆ์ จำนวน 6 หลัง เป็นอาคารไม้ 5 หลัง และตึก 1 หลัง วิหาร 1 หลัง
ภายในพื้นที่วัดเคยมีเจดีย์อยู่หลายองค์ แต่ถูกขุดรื้อทำลายโดยโจรขุดหาสมบัติในช่วงปรี พ.ศ. 2480–2520 จนปัจจุบันเหลือเพียง 10 องค์ เป็นเจดีย์แปดเหลี่ยมศิลปะอยุธยาตอนต้น 4 องค์ ขนาดฐานกว้างด้านละ 4.20 เมตร สูงประมาณ 7.30 เมตร 2 องค์ และขนาดฐานกว้างด้านละ 8.20 เมตร สูงประมาณ 14.80 เมตร 2 องค์ จัดเป็นเจดีย์ขนาดเล็กและกลาง มีชุดฐานบัวแปดเหลี่ยมซ้อนกัน 3 ชั้น รองรับเรือนธาตุซึ่งมีซุ้มจรนำอยู่ 8 ซุ้ม (ด้าน) ภายในซุ้มประดิษฐานพระพุทธรูปปูนปั้นปางลีลาสลับกับปางถวายเนตร เหนือซุ้มเป็นชุดบัวหน้ากระดาน 2 ชั้น รองรับองค์ระฆังเรียวเล็ก ต่อด้วยยอดบัวกลุ่มไม่มีบัลลังก์คั่น ส่วนยอดหักหายไป พระพุทธรูปปูนปั้นที่ประดับในซุ้มจรนำ ได้รับอิทธิพลศิลปะสุโขทัย
นอกจากนี้ยังมีเจดีย์ทรงลังกาวีอีก 3 องค์ ฐานกลมรอบ 22 เมตร สูง 17.50 เมตร ได้รับอิทธิพลจากสิลปะแบบลังกาผสมอู่ทอง ฐานมีลายสลักรูปไก่ขนาดเล็กโดยรอบ (สันนิษฐานว่าเป็นที่มาของชื่อวัด) พร้อมรูปสลักลายเทวดาและยักษ์หน้ากาฬ นอกจากนี้ยังมีเจดีย์ทรงระฆังหงาย 2 องค์ และทรงปรางค์ขอม 1 องค์ ซึ่งทั้ง 3 องค์อยู่ในสภาพทรุดโทรมยอดพังทลายลงมาทั้งหมด (สันนิษฐานว่าคงมีการทำลายเพื่อหาเถ้ากระดูกพระเกจิอาจารย์ที่ฝังอยู่ภายใน เนื่องจากเจดียืทรงนี้มักใช้บรรจุกระดูกพระภิกษุผู้ทรงศีลสมัยทราวดี) ปัจจุบันกรมศิลปากรได้ขึ้นทะเบียนเจดียืทั้งหมดเป็นดบรารสถานของชาติเมื่อปี พ.ศ. 2468
ศ.เดวิด เดอเลกุวส์ นักโบราณคดี กล่าวว่า บริเวณนี้อาจเป็นที่ตั้งของวัดบรมมาดเตตุวสถาน ตามบันทึกของพ่อค้าชาวจีนที่เข้ามาค้าขายกับสุวรรณภูมิในสมัยทราวดี เนื่องจากอยู่ในบริเวณใกล้กับแม่น้ำตามที่มีการบันทึกไว้ และมีการค้นพบจารึกอักษรพรมสลักคำว่า เตตุ บนกำแพงเจดีย์ ซึ่งแปลความได้ว่า "สถานบรรทม"
==อ้างอิง==
ไก่เตี้ย
โบราณสถานในจังหวัดสุพรรณบุรี
ยูบิซากิ คาระ ฮงกิ โนะ เน็ตสึโจ ~ชาราโอะ โชโบชิ วะ มาซซูงุ นะ เมะ เดะ วาตาชิ โอะ ไดตะ~

ยูบิซากิ คาระ ฮงกิ โนะ เน็ตสึโจ ~ชาราโอะ โชโบชิ วะ มาซซูงุ นะ เมะ เดะ วาตาชิ โอะ ไดตะ~  เป็นซีรีส์มังงะญี่ปุ่น เขียนเรื่องและวาดภาพโดยทานิชิ คาวาโนะ ได้รับการดัดแปลงเป็นซีรีส์อนิเมะโดย ComicFesta ออกอากาศระหว่างเดือนกรกฎาคมถึงกันยายน พ.ศ. 2562 ในชื่อเรื่องว่า ยูบิซากิ คาระ ฮงกิ โนะ เน็ตสึโจ: โอซานะ นาจิมิ วะ โชโบชิ  ใน 2 เวอร์ชัน ฤดูกาลที่ 2 จะออกอากาศในเดือนกรกฎาคม พ.ศ. 2564
==ตัวละคร==
==อ้างอิง==
==แหล่งข้อมูลอื่น==
เว็บไซต์ทางการ 
มังงะที่ตีพิมพ์ในปี พ.ศ. 2561
อนิเมะที่ออกฉายในปี พ.ศ. 2562
อนิเมะที่ออกฉายในปี พ.ศ. 2564
การ์ตูนญี่ปุ่นแนววีรคติ
ถาน ซ่งอวิ้น

(จีน:谭松韵) เป็นนักแสดงหญิงชาวจีน  เธอเริ่มงานแสดงครั้งแรกในปีพ.ศ. 2548 และมาดังสุดๆในบทสืออีเหนียง จากเรื่องร้อยรักปักดวงใจเมื่อปี 2564 และดังอีกครั้งในบทหยวนจินเซี่ย จากเรื่ององครักษ์เสื้อแพร
== ผลงานการแสดง ==
=== ละคร ===
ร้อยรักปักดวงใจ
องครักษ์เสื้อแพร
ถักทอรักที่ปลายฝัน
Flight to you (2022)
==อ้างอิง==
==แหล่งข้อมูล==
มาดามหลูหลี / Under The Power : องครักษ์เสื้อแพร
ถานซงอวิ้น’ นางเอกจากเรื่อง “ร้อยรักปักดวงใจ” ไม่ทิ้งห่าง เปิดกล้องซีรีส์โรแมนติกคอมเมดี้เรื่องใหม่ตามไปติด ๆ
8 ผลงานดัง ถานซงอวิ้น สาวหน้าเด็ก ประกบคู่หนุ่มหล่อ ห้ามพลาด 
หน้า 13 อายุ 30! นางเอกจีน ถานซ่งอวิ๋น หน้าใสเด้ง เด็กเหมือนโกงอายุ
รู้จัก ถานซงอวิ้น(Tan Songyun) หรือ หลี่เจียนเจียน ในซีรีส์จีนรักอบอุ่น Go Ahead ถักทอรักที่ปลายฝัน
นักแสดงหญิงชาวจีนในศตวรรษที่ 21
นักแสดงจีน
นักร้องหญิงชาวจีน